# โหด เลว ดี

| โหด เลว ดี *(A Better Tomorrow)* |
| --- |
| โปสเตอร์ภาพยนตร์ |
|  |
| อักษรจีนตัวเต็ม | 英雄本色 |
| อักษรจีนตัวย่อ | 英雄本色 |
| ความหมายตรงตัว | true colours of a hero |
|  |
| ฮั่นยฺหวี่พินอิน | Yīngxióng běnsè |
| ยฺหวิดเพ็ง | Jing1 Hung4 Bun2 Sik1 |
|  |
|  |
| กำกับ | จอห์น วู |
| บทภาพยนตร์ | * จอห์น วู
* Chan Hing-ka
* Leung Suk-wah
 |
| อำนวยการสร้าง | * จอห์น วู
* ฉีเคอะ
 |
| นักแสดงนำ | * ตี้ หลุง
* เลสลี เจิง
* โจว เหวินฟะ
* Emily Chu
* Waise Lee
* Kenneth Tsang
 |
| กำกับภาพ | Wong Wing-hang |
| ตัดต่อ | * + Ma Kam
	+ David Wu
 |
| ดนตรีประกอบ | โจเซฟ โก |
| บริษัทผู้สร้าง | * Cinema City Enterprises
* Film Workshop
 |
| ผู้จัดจำหน่าย | Golden Princess Amusement โกบราเดอร์สฟิล์ม เอเพ็กซ์ (ไทย) |
| วันฉาย | * 2 สิงหาคม ค.ศ. 1986 (1986-08-02)
 |
| ความยาว | 95 นาที |
| ประเทศ | ฮ่องกง |
| ภาษา | กวางตุ้ง |
| ทุนสร้าง | 11 ล้านดอลลาร์ฮ่องกง |
| ทำเงิน | 34.7 ล้านดอลลาร์ฮ่องกง (4.4 ล้านดอลลาร์สหรัฐ) |

**โหด เลว ดี** (อังกฤษ: *A Better Tomorrow*; จีน: 英雄本色; ยฺหวิดเพ็ง: *Jing1 Hung4 Bun2 Sik1*; แปลตรงตัว: "สีแท้ของวีรบุรุษ") ภาพยนตร์ดราม่าแอ็คชั่นสัญชาติฮ่องกง นำแสดงโดย ตี้ หลุง, โจว เหวินฟะ, เลสลี่ จาง กำกับโดย จอห์น วู

## เรื่องย่อ

อาเห่า เป็นสมาชิกแก๊งค์มาเฟีย ขณะที่ อาเฉีย ผู้น้องเป็นตำรวจฮ่องกง อาเฉียโทษอาเห่าว่าเป็นต้นเหตุทำให้พ่อต้องถูกฆ่าตาย วันหนึ่งอาเห่ากับเสี่ยวหม่า ถูกอาชางเพื่อนร่วมแก๊งค์หักหลังเพราะความอิจฉา ทำให้อาเห่าถูกจับและถูกตัดสินจำคุกเป็นเวลา 3 ปี ส่วนเสี่ยวหม่าได้รับบาดเจ็บสาหัส และหนีไปอยู่ไต้หวัน ขณะที่อาเห่าเมื่อพ้นโทษออกมา ก็หันหลังให้กับธุรกิจเถื่อนทั้งหมด และตั้งใจเริ่มต้นชีวิตใหม่ด้วยการเป็นคนขับแท็กซี่ แต่ก็พบว่าเหตุการณ์ครั้งนั้นทำให้เสี่ยวหม่าต้องกลายเป็นคนขาพิการไป ทันทีที่ได้ข่าวว่าอาเห่ากลับมา อาชางก็วางแผนกำจัดอาเห่าอีกครั้งหนึ่ง อีกด้านหนึ่งก็มีตำรวจจากไต้หวันก็ตามรอยอาเห่ามายังฮ่องกง ส่วนอาเฉียยังทำใจเรื่องที่พ่อต้องตายไม่ได้ ก็คอยแต่โทษอาเห่าและคอยหาเรื่อง เมื่อเสี่ยวหม่ารู้เรื่องทั้งหมดจึงบุกเข้าไปชิงเอาแม่พิมพ์ธนบัตรจากโรงงานของอาชางเพื่อล่อให้อาชางตามล่าและเปิดโอกาสให้อาเห่าหนีไปจากฮ่องกงได้ แต่แล้วก็ถูกแผนซ้อนแผนของอาชาง การต่อสู้อันดุเดือดก็เริ่มต้นขึ้น โดยครั้งนี้มีอาเฉียที่เข้าใจในตัวพี่ชายดีแล้วรวมอยู่ด้วย

## นักแสดง

* อาเห่า สร้าง ชุน รับบทโดย ตี้ หลุง
* อากิ๊ก (ฮ่องกง) อาเฉีย (พากย์ไทย) รับบทโดย เลสลี่ จาง กวั๊ะ หรง
* เสี่ยวหม่า รับบทโดย โจว เหวินฟะ
* อาชาง รับบทโดย หลี่ จื่อสง

## เบื้องหลังและความสำเร็จ

*A Better Tomorrow* หรือในชื่อภาษาไทยว่า *โหด เลว ดี* เมื่อออกฉายแล้วประสบความสำเร็จเป็นอย่างมากทั้งรายได้และคำวิจารณ์ ถือได้ว่าเป็นภาพยนตร์ที่สร้างชื่อให้แก่ทีมผู้สร้าง โดยเฉพาะกับ จอห์น วู ผู้กำกับฯ และฉีเคอะ ผู้อำนวยการสร้าง ในส่วนของจอห์น วู นี่นับได้ว่าเป็นภาพยนตร์เรี่องแรกในชีวิตของเขาที่ประสบความสำเร็จเป็นเรื่องแรก และถือเป็นผลงานชิ้นเอกที่เป็นเสมือนเอกลักษณ์ประจำตัวมาจนถึงปัจจุบัน หลังจากก่อนหน้านั้นได้กำกับมาแล้วหลายเรื่อง หลายแนว แต่ไม่ประสบความสำเร็จเท่าไหร่นัก โดยผู้เขียนบทก็คือ จอห์น วู เองได้รับแรงบันดาลใจมาจากภาพยนตร์ฮ่องกงเรื่อง *Story of a Discharged Prisoner* ในปี ค.ศ. 1967 จากการกำกับของ หลงกง นำแสดงโดย หวังเหว่ย และเซียะ เสียน

ภาพยนตร์ได้กลายมาเป็นแรงบันดาลใจให้กับภาพยนตร์เรื่องหลังอีกหลายเรื่อง มีการนำกลับไปสร้างใหม่ เช่น *The Invincible* ซึ่งเป็นภาพยนตร์เกาหลี ในปี ค.ศ. 2010 และมีการสร้างเป็นภาคต่อมาอีก 2 ภาค คือ *A Better Tomorrow II* ในปี ค.ศ. 1987 และ *A Better Tomorrow III* ในปี ค.ศ. 1989 ซึ่งกำกับโดย ฉีเคอะ

ได้รับการวิจารณ์ว่าเป็นภาพยนตร์แอ็คชั่นของฮ่องกงในแบบหักเหลี่ยมเฉือนคมดีที่สุด จนกระทั่งในอีกหลายปีต่อมาจึงมี *Infernal Affairs* เกิดขึ้นมา และได้รับให้ติดอันดับ 2 ภาพยนตร์ฮ่องกงยอดเยี่ยมในรอบ 60 ปี จาก 100 อันดับ และในเดือนเมษายน ปี ค.ศ. 2017 ในวาระครบรอบ 100 ปี ภาพยนตร์จีน ได้รับโหวตให้เป็นภาพยนตร์จีนที่ดีที่สุดเป็นอันดับ 2 ใน 100 อันดับอีกด้วย

## อ้างอิง

## อ่านเพิ่ม

* Dissanayake, Wimal (April 2018). "Hong Kong in the Hollywood Imaginary: Deterritorialization and Reterritorialization in John Woo's *A Better Tomorrow* and *The Killer*". *Asian Cinema*. **29** (1): 15–35. doi:10.1386/ac.29.1.15\_1. eISSN 2049-6710.
* Volodzko, David (2015-06-13). "30 Years Later, This Chinese Film Still Echoes in Hollywood". *The Diplomat*. เก็บจากแหล่งเดิมเมื่อ 2025-10-11. สืบค้นเมื่อ 2025-10-11.

## แหล่งข้อมูลอื่น

* *โหด เลว ดี* ที่อินเทอร์เน็ตมูวีเดตาเบส
* *โหด เลว ดี* ที่รอตเทนโทเมโทส์
* *โหด เลว ดี* ที่ Letterboxd
* *โหด เลว ดี* ที่ฐานข้อมูลภาพยนตร์ทีซีเอ็ม